  Виталий Пронин "Вунонтэм полкын" ваньмыз-ӧвӧлэз 67 сюрс 600 мурт строе султӥз, ульчаос кузя ортчиз.1941-тӥ-1945-тӥ кышкыт аръёсы Удмуртиын кылдытэмын 13 стрелковой, 9 артиллерийской но 8 авиационной дивизиос. Ваньмыз таос келямын вал фронтэ. Шаерысьтымы 50 сюрс геройёс тыложын быризы. 72 сюрс ожгарчиос чиптэм-чаптэм ышемен пусъемын. Кӧня ке дас сюрс адями кулонзэ пумитаз госпитальёсын, немецъёслэн концлагерьёсазы. Та шимес лыдпусъёс йырез уката поромыто, Вунонтэм полк радын вамышъяку. "Удмурт дунне" газетын ужасьёс пӧлысь уноез пыриськизы акцие. Оглом полке люкаськиз ог 40 сюрс адями - ваньзы Быдӟым ожен герӟаськем ӵыжы-выжыоссылэн туспуктэмъёсынызы.Акцилэсь палэнэ ӧз кыле гуртоос но. Ваньмыз-ӧвӧлэз 67 сюрс 600 мурт строе султӥз, ульчаос кузя ортчиз. Туспуктэмъёс сяна, куд-огезлэн киосазы вал дыдыкъёс, шаръёс, асьсэ киын вурем кышетъёс.Быремъёсты буре вайыса, улэп геройёслы йыбырттыса, туннэ 22 часын 10 минут ӵоже Ижысь инмын лопыръяськоз салют, сётэмын луоз 30 артиллерийской залп.Елена Сараматова Теги: БыдымВормон  